چيھو

چيهو جنھن جو عربي نالو مليح الصوت، ھندي نالو چڪوا چڪو، چيه، قرغور ۽ بلبل سبز آھي  جهرڪيءَ کان ٿورو ننڍو رنگارنگي، خوش آواز ڪندڙ پکي اڪثر دريائن يا پاڻيءَ وارن هنڌن تي رهندو آهي. چيھو سَولوِيئِڊَئَي (Sylviidae) خاندان سان تعلق رکندڙ ٻولڻ وارن ننڍڙن پکين جو ھڪ قسم آهي جيڪو ڪيڙا کائيندو آهي ۽ باغن، ٻيلن ۽ دلدل وارن ھنڌن تي ملندو آھي [   https://www.britannica.com/animal/warbler ]  . سولويئڊئي خاندان ۾ پکين جون 350 جنسون اچي وڃن ٿيون جيڪي يورپ، ايشيا، آسٽريليا ۽ آفريڪا ۾ رھندڙ آھن. چيھو ۽ ان جي ڪٽنب وارن پکين جي سائيز 9 کان 26 سينٽي ميٽر (3.5 کان 10 انچ) تائين ھوندي آھي.

طب
ان جي گوشت جي تاثير گرم تر ۽ اھو دير هضم آهي ۽ اھو يرقان، ٻرهل، جلندر، صفراوي، دستن جي بند ڪرڻ لاءِ مفيد آهي. قوت باهه کي وڌائي ٿو. رت ۽ پتو ان جو اک جي ڦلي، ڌنڌ، قولنج، ۽ صفرا جي فساد کي دفع ڪري ٿو. وِٺ اُن جي ڪوڙهه ۽ چٽيءَ جي داغن کي مکجي ته فائدو ٿيندو.ڪتاب: فرھنگ جعفري؛ ليکڪ: حڪيم محمد جعفر؛ ايڊيشن: 2007ع؛ پبلشر: سنڌي ادبي بورڊ، ڄامشورو.

 حوالا 

زمرو:پکي